Imagine tulburătoare cu o turmă de elefanți care se hrănește din gunoaie. Fotografia a câștigat premiul întâi în cadrul unui concurs.
O turmă de elefanți a fost imortalizată în timp ce se hreănește din gunoi. Fotografia a obținut premiul întâi la concursul de fotografie al Societății Regale de Biologie. Fotograful a câștigat 1.000 de lire sterline.
O imagine sfâșietoare cu o turmă de elefanți care se hrănește din gunoaie, în Sri Lanka, a câștigat mare premiu la competiția de fotografie a Societății Regale de Biologie.Tema concursului s-a numit "Lumea noastră se schimbă", iar fotograful care a ieșit câștigător a fost remunerat cu 1.000 de lire sterline. Elefanții au fost imortalizați de Tharmapalan Tilaxan, un fotograf freelancer din Sri Lanka, în timp ce animalele se hrăneau din gunoaiele de lângă rezervația naturală din Districtul Ampara.Potrivit BBC, în ultima perioadă, elefanții s-au îmbolnăvit și au pierit din cauza faptului că se hrănesc din deșeuri. De curând, autoritățile au interzis aruncarea de gunoaie lângă ariile protejate ale elefanților.